manda alguém pá cadia injusto é pior kusa ki existi.
Relato ki nu recebi di um caboverediano, sobre um triste passae na si vida é lamentavel y dolorido, fica preso se ter cometido num krime...
"Mi é um jovem de 30 e tal anos, sempre desde mínino nleba um vida normal trankuilo, apesar di konvive ku txeu pessoas ki tá sta na mã vida, nunka nka Kai na ninhum vida mariado. Fidju di mãe solteira, npassa txeu dificuldade na vida sim mas nunka nka Kai na vida do crime, nka tá fuma, nka tá bebi, um jovem ki txeu pessoa tá odja como um pessoa exemplar.
Di um momento pa otu tudo muda, nfoi acusado pá participação na um assalto na undi ki vítima tá fla má é reconhecen, di um hora pa otu Nha vida muda drasticamente.
Polícias evadi Nha casa, tran di riba Nha cama ku munti brutalidade, tá akusan ku tanto certeza, leban pá esquadra, 2 dia tá durmi na txon, nem se ker nka sabia nem storia dreto di Kel crime, storia ki só nbai fika tá sabi TD lá dento cadia di terceiro sem ninhum provas mesmo assim és mandan São Martinho kusa ki nunka npensaba nta passaba na Nha vida, ser prezopá kusa ki nunka nfazi, nem Ka tá passa pá Nha cabeça, desde mínino sempre n anda na caminhos dreto.
Kusa Kin passa é triste, nten nhas sonhos sima tudo ser humano tem, nsabi má tem limites, nsabi spera, nprend spera. npassa pá txeu problema dento cadia ki mas tá dueba mi é pmd nunka nfazi crime, muito menos Kel porcaria lá, TD dia ki manxi dento cadia nta imaginaba caba ku Nha vida, nta pensaba maneras di tra Nha vida pá tudo caba. sempre Kin pensaba na caba ku Nha vida tá passaba mi alguns imagem na Nha cabeça famílias amigos fidju sonhos nta xintiba um tristeza grande , nta xintaba nta txora.
Nha vida era manxi txora mas pá sorte nganha txeu amigos ki dan txeu força ki pegam na mo ki labantan di txon, pessoal di igreja adventista muito obrigado, nta dexa só um nome li ki com certeza horas q lê Kel storia li é tá sabi é kenha, muito obrigado Gil di ponta dagu.
Hoje nsta fora na liberdade mas npassa kuase 1 ano prezo injustamente, kuase caba ku Nha vida ,Djan disistiba di tudo mesmo mas Deus é pai, el é mas grande ki tudo, justiça di homem tá fadja, mas di deus Ka tá fadja. kely é frase ki sempre Gil tá flaba mi dento cadia.
Tudo tem um propósito ki só deus sabi pmd nstaba lá dento. Hoje nsta na liberdade mas mesmo sabendo ki nka fazi nada tem momentos ki tá dan um tristeza, laguas tá sai mesmo, txeu BES nta xinti obrigado a poi rosto na txon, Kel kusa ki nsta xinti dento mi li axo Ka tá caba nunka.
Hoje nten tristeza, raiva grande, nta xinti sima ki nka sta normal mesmo. mas nten fé na deus, nta pidi só deus ki protegem di hoje em diante.
Kel storia li é pura verdade nkria só podiba autoridades di Cabo Verde pa tem mas cautela ku ses justiça, crime sta txeu na Cabo Verde sim mas manda alguém pá cadia injusto é pior kusa ki existi. txeu BES mesmo ki bu Ka é criminoso injustiça tá fazeu ser um só pá justiça ser feito. ami é Ka Unico injustiçado Ka Kel storia li e até tmb nkonxe pessoas lá dento ki sta lá injusto e autoridades nem Ka tá preocupa ku isso.
obrigado"
kea_Latn por_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn por_Latn